Milers de persones participen en la Festa de la Primavera d'Alaquàs
21/05/2012

# Milers de persones participen en la Festa de la Primavera d'Alaquàs

*   21/05/2012
*   [Imprimir](#)
*   Compartir
*    https://www.alaquas.org/documento.asp?id\_do=13244

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13244%2F0&title=Ajuntament%20d%27Alaqu%C3%A0s.%20Premsa.Milers%20de%20persones%20participen%20en%20la%20Festa%20de%20la%20Primavera%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13244/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13244/21052012_dsc6216_Form_4.jpg)](https://www.alaquas.org/ficheros/documentos/2012/2/13244/21052012_dsc6216_Form_10.jpg "<a href='https://www.alaquas.org/ficheros/documentos/2012/2/13244/21052012_dsc6216_Form_10.jpg' target=_blank><i class='fa fa-external-link' aria-hidden='true'></i>.Milers de persones participen en la Festa de la Primavera d'Alaquàs</a>")

Alaquàs celebra una nova edició del Joc Solidari a través del qual els col·legis d'Alaquàs col·laboren amb diversos projectes de cooperació internacional

L'Ajuntament d'Alaquàs va celebrar el dissabte 19 de maig la XVII Festa de la Primavera d'Alaquàs, una de les activitats més tradicionals i amb més èxit d'Alaquàs donat l'alt índex de participació de la ciutadania. Milers de persones, entre associacions, entitats i veïns i veïnes participen i s'involucren cada any en aquesta jornada dividida en tres espais: infantil, jove i solidari, format per la Diada Solidària i el Joc Solidari. A més, i com a novetat d'enguany, l'Ajuntament d'Alaquàs va incorporar a la jornada festiva una exhibició d'Educació Canina i Agility que va realitzar l'Associació Amics del Gos.

Les activitats s'iniciaren a les 9 hores del matí amb la benvinguda de tot l'alumnat participant en una nova edició del Joc Solidari organitzat per la Comissió Solidària. A les 10 hores es va iniciar el **Joc Solidari**, una de les activitats centrals dins dels projectes de cooperació internacional posats en marxa per l'Ajuntament d'Alaquàs i que està organitzat conjuntament amb la Comissió Solidària. L'objectiu d'aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d'aquest Joc Solidari juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

A les 11 hores del matí va començar també la tradicional **Diada Solidària**, una seguida d'activitats solidàries, venta de productes i tallers i la possibilitat de menjar al parc una ració de paella solidària amb beguda, amb l'aportació de 3 euros. Els diners obtinguts en aquestes activitats aniran destinats al projecte de l'Economat Interparroquial de l'associació Càritas Interparroquial. Informació i venda de tíquets per al dinar al Centre d'informació Juvenil del Pasatge.

Al mateix temps s'iniciaren les activitats de l'espai infantil i jove en les que van participar nombroses associacions i entitats d'Alaquàs. En aquest espai es van oferir tallers d'oci, atraccions, competicions esportives, regals i degustacions gastronòmiques.

A partir de les 12 hores es van donar a conèixer els participants del Joc Solidari, que arreplegaren els xecs simbòlics amb els que col·laboran en diferents projectes de cooperació internacional. L'alcaldessa d'Alaquàs, Elvira García Campos i la regidora de Cooperació Internacional, Marta Casas, van rebre a l'escenari a tots els col·legis participants així com també a les entitats col·laboradores. Enguany, el col·legi Madre Josefa Campos col·laborarà amb l'Associació de Solidaritat Madre Josefa Campos; el Mare de Déu de l'Olivar ho farà amb Mans Unides Delegació d'Alaquàs; el Sanchis Almiñano amb De mi Casa a tu Casa; el González Gallarza amb Educació sense fronteres i el Vila d'Alaquàs, Bonavista i Ciutat de Cremona amb JARIT Associació Civil.

En la jornada es donar a conèixer l'acta del lliurament dels premis XXIX Concurs de Plàstica i Literartura Infantil El Teuladí 2012.